Janko sijoittui Egger-nimellä Budapestin EM-kilpailuissa 1966 keihäänheitossa kymmenenneksi tuloksella 48,54 m. Avioitumisensa jälkeen hän saavutti Méxicon 1968 olympialaisten keihäänheitossa pronssia tuloksella 58,04 m, jonka hän heitti viimeisellä kierroksella nousten seitsemännellä sijalta pronssille. Münchenin 1972 olympialaisissa hän sijoittui kuudenneksi tuloksella 58,56 m. Rooman EM-kilpailuissa 1974 hän sijoittui yhdeksänneksi tuloksella 55,16 m. Montréalin 1976 olympialaisissa hän sijoittui yhdeksänneksi tuloksella 57,20 m.